**בבית הדין האזורי לעבודה בירושלים סע"ש 6928-10-19**

**בפני כב' השופט עמי רוטמן**

**שמעון הכסטר ת.ז.000388587**

מרח' צבי גרץ 7

ירושלים 93111

טל': 053-5318186

דוא"ל: hochsters@gmail.com **התובע**

**- נ ג ד –**

**1. נציבות שרות המדינה**

**2. מדינת ישראל – משרד האוצר**

**3. הממונה על הגימלאות**

ע"י ב"כ פרקליטות מחוז ירושלים (אזרחי)

מח"ל 7, מעלות דפנה, ירושלים  **הנתבעת**

**בקשה מטעם התובע לדחיית מועד**

1. בהמשך לאמור בפיסקא 4 ל"בקשה מטעם התובע" מיום 1.8.2024, הפרקליטות היתה אמורה להתיחס להצעה שהגשתי אולם עד היום לא קבלתי התיחסות לכך.

לאור הודעת הווטסאפ שקבלתי מב"כ המדינה במשפט, עו"ד גב' מינו פליסיאן-פלא, בשם פרקליטת המחוז הגב' קרן יוסט ומנהלת המחלקה לדיני עבודה הגב' מגי, כי "אין לנו ענין להכשילך או להתעמת אתך, אנו **באמת ובתמים רוצים לברר את הטענות**" (ההדגשה שלי. ש.ה.) הנחתי שהדבר נובע מתקופת הפגרה וחופשת הקיץ.

1. בשיחה עם עו"ד מינו פ. היא אמרה שאיננה מבינה את הנוסחה לחישוב ממוצע משוקלל שהצגתי, כמתואר בבקשה מטעם התובע מ-1.8.2024 הנ"ל. בקשתי לכן מפרקליטת המחוז שמאחר ונושא זה יורד לשורשם של הדברים, וקשה לי להסבירם בכתב, שלפחות ההסבר של נושא זה יידון בישיבה אצלה ובנוכחותה.
2. בעקבות פנייתי, הבהירה לי מנהלת לשכת פרקליטת המחוז כי לוח הפגישות של פרקליטת המחוז מלא בשבועות הקרובים, אולם יש אפשרות לפגישה רק ב24.9.2024 אחרי 12:30. נתבקשתי לתאם זאת עם הגב' עו"ד מינו פליסיאן ולבדוק אם המועד מתאים גם לה.
3. כמוסכם, פניתי לגב' מינו בענין וברוח הדברים שהיא עצמה כתבה לי, כאמור בפיסקא 1 לעיל, אף הצעתי שכדי ליעל את הפגישה עם פרקליטת המחוז לקיים פגישת עבודת/הכנה מסודרת עם הפרקליטות העוסקות בתיק. פגישה כזו תואמת גם לאמור בהחלטת כב' השופט ש"סיכויי פגישה פרונטלית להביא להסכמות ולמצער לצמצם מחלוקות, גבוהה יותר מהעברת תכתובות ומסרים שלא באמצעות פגישה כזו".

הוספתי במפורש שמצדי אין מניעה שלאותו דיון יזומן גם "גורם מקצועי" שיוכל להתיחס בו במקום לטיעוניי (ואלי אף להשתכנע). הפרקליטות, משום מה, נמנעה עד היום מלהפגישם אתי.

1. היום, לאחר תום יום העבודה, הודיעה לי ב"כ המדינה שלא תערך פגישה ב-24.9.2024 עם פרקליטת המחוז. לדבריה, בכל מקרה, בגלל לוח הפגישות העמוס, בתקופה זו שלאחר הפגרה, פגישה כזו, אם תתקיים, תוכל להערך רק לאחר החגים. לגבי פגישת ההכנה שהצעתי עליה לבדוק זאת ולתת לי תשובה.

בכל מקרה, בעקבות הפגישה יידרש לפרקליטות מן הסתם זמן נוסף לברר את טיעוני התובע מול הגורמים המקצועיים ולגבש עמדה. בהקשר זה יש לקחת בחשבון כי תקופת החגים ממשמשת ובאה (כמעט כל חודש אוקטובר 2024) שבמהלכה ימי העבודה מועטים ביותר.

1. על רקע כל הנ"ל, **אני מבקש לדחות את המועד שקבע כב' השופט בהחלטתו מיום 4.8.2024**.

ירושלים,.8.9.2024

**שמעון הכסטר**