**בבית הדין האזורי לעבודה בירושלים סע"ש 6928-10-19**

**בפני כב' השופט עמי רוטמן**

**שמעון הכסטר ת.ז.000388587**

מרח' צבי גרץ 7

ירושלים 93111

טל': 053-5318186

דוא"ל: hochsters@gmail.com **התובע**

**- נ ג ד –**

**1. נציבות שרות המדינה**

**2. מדינת ישראל – משרד האוצר**

**3. הממונה על הגימלאות**

ע"י ב"כ פרקליטות מחוז ירושלים (אזרחי)

מח"ל 7, מעלות דפנה, ירושלים  **הנתבעת**

**הודעת התובע מיום 1.7.2025**

1. מעבר לחולשה הכללית, עקב המגבלות על תפקוד שוטף בשבועות האחרונים בעקבות המלחמה עם איראן והמתחים הנפשיים הנילוים, כמו ריצה בעת אזעקות ביום ובלילה מקומה שלישית למקלט בקומת מרתף, במיוחד בגילי המתקדם, אינני יכול עדיין להתמודד כראוי בימים אלה עם הליכי משפט והערכות אליו.
2. עם זאת ניסיתי פעם נוספת לשכנע את הפרקליטות להסכים למפגש נוסף שאולי יביא להסכמות, מליאות או חלקיות, מחוץ לכותלי בית המשפט, ואני ממתין לתגובתם..
3. מצ"ב תוכן הפניה שלי אל עו"ד קרן יוסט, פרקליטת מחוז ירושלים (אזרחי).בענין.
4. אני ממתין לתשובת הפרקליטות ואשמח מאד אם ביה"ד הנכבד ימליץ או למצער יבקש אף הוא שהפרקליטות תסכים לבקשתי.

1. במקביל, ובהתחשב בכך שהגורם המרכזי המונע את מיצוי הליך ההדברות עם הפרקליטות הוא "הגורם המקצועי" שמסרב להפגש אתי, **על בסיס טענה שקרית** כאילו הוא נפגש אתי מספר פעמים ולכן פגישה אתי לא תקדם את התהליך (ר' נספח א למסמך מיום 24.4.2024: "התיחסות התובע ל"עמדת המדינה") יורשה לי לחזור ולבקש כי בית הדין הנכבד ישקול שוב את החלטתו להמנע בשלב זה מאכיפת החלטתו מיום 25.3.2025 כפי שבקשתי בפניותיי האחרונות.

שמעון הכסטר

ירושלים, ה' תמוז תשפ"ה

1.7.2025

**תוכן פניה לפרקליטת מחוז ירושלים (אזרחי).**

לכב' עו"ד קרן יוסט.

"אני בן 80. ולא מרגיש הכי טוב.

שרתתי את המדינה בנאמנות כל חיי. כעובד מדינה ובמלחמות ישראל (ממלחמת ששת הימים בירושלים, ואילך).

כיום, בניי ונכדיי ממשיכים באותה דרך ואני "רק" דואג, יומם ולילה, לשלומם בחזיתות המסוכנות, בסיירות גבעתי וגולני, אלכסנדרוני, יהלום, הנדסה קרבית מודיעין ומיום חמישי, 12.6.24, גם באוויר. (נכדתי התחתנה באותו יום עם טייס, ומיד למחרת -ביום שישי בבקר- הוא יצא מחופתו לחופת הטייס ולמלחמה באיראן).

אינני יודע כמה זמן בכלל עוד נותר לי ולא הייתי רוצה -ואין לי יותר כוחות נפש- להמשיך ולהשקיע את זמני הקצוב לניהול משפט ולמלחמה במערכת ששרתתי כל ימי.

אני כן יודע שאינני יכול יותר להרשות לעצמי להשקיע עוד כספים לייצוג משפטי והוצאות נלוות, אחרי רבבות רבבות השקלים שכבר הוצאתי (לרבות יותר מ-13,000שח אגרת בית הדין.).

לעולם לא אשכח שאחרי 13 שנה של התעלמות, את היית הראשונה והיחידה בכל המערכת הממשלתית שהסכמת, מיד עם פנייתי אליך, לשמוע אותי בנפש חפצה על אף עומס העבודה שלך.

אני גם משוכנע שאין לכם כוונה לפגוע בזכויות הפנסיה שצברתי, אבל בפועל, הפסקת הדיאלוג העינייני רגע לפני מיצויו והעברתו מחדש למסלול מיגע ויקר של משפט ארוך, רק בגלל סרוב 'הגורם המקצועי' להפגש אתי, יוצר מצב שאני -בניגוד לעבר- מתקשה להמשיך ולהתמודד אתו, כמתואר לעיל.

במילים אחרות התוצאה תהיה: פגיעה אנושה בזכויות הפנסיה שלי בעבורן שילמתי ואותם צברתי בעמל רב שנים. על אף שכאמור, אין לי ספק שזו איננה מטרתכם. הבסיסית.

על רקע כל הנ"ל , ואולי לפנים משורת הדין, אני חוזר ומבקש בכל לשון של בקשה כי תסכימו לפגישה אחת נוספת אתי, עם או בלי ה"גורם המקצועי", - למעין קדם משפט מחוץ לבית המשפט- שבה יובהרו;

1. הנקודות שאין בינינו מחלוקת, (ויש כאלה) שבהמשך רק יקלו על כולם, כולל ביה"ד,

2. נוסחת הפשרה לחישוב שקלול הפנסיה, שהצגתי בדיון האחרון (אליו כזכור הגעתי חולה) רגע לפני שהפגישה נעצרה באחת עקב הלו'ז העמוס שלך, **בליווי הבטחתך המפורשת שהנוסחה תבדק.**

נכון להיום הנוסחה לא נבדקה בטענה שאיננה מובנת וברצוני להסבירה.

לתגובתך הדחופה אודה.

בהערכה ותודה מראש

שמעון הכסטר.