**רח' גרץ 7**

**ירושלים 93111**

**ת.ז. 00038858-7**

ירושלים, כ"ג כסלו תשפ'ד

6 לדצמבר 2023

**חישוב גימלא - שמעון הכסטר.**

**א: עובדות יסודיות שלגביהן אין מחלוקת ביני ובין המדינה:**

1. הועסקתי כ-43 שנה בשרות המדינה: כ-19 שנה בכתב מינוי, ו- 22.3 שנה בחוזה בכירים.

1. **הזכאות לגימלה לפי החוזה היא** עבור 35 שנה בלבד, לפי 2% לשנה (מקסימום 70%). (על השנים העודפות שולמו פיצויי פיטורין לפי המשכורת האחרונה, כחוק, ואין בעיה לגביהן)**.**
2. **בחוזה כתוב שעל כל שנות עבודתי בחוזה**, הגימלה תתבסס על **משכורת החוזה.**

בהקשר זה יצוייןכי :

1. בכל תלושי המשכורת, למעלה מ-20 שנה, בכל חודש, תחת הכותרת "נתוני עזר", חושב הסכום הקובע לחישוב הגימלה, על תקופת החוזה (אילו פרשתי באותו מועד), כלהלן: 2% **ממשכורת החוזה כפול כל מספר שנות עבודתי בחוזה** (בדיוק כאמור בחוזה).

**ב**. אין גם מחלוקת על כך שבכל חודש, עשרות שנים, **ניכו משכרי** כחוק את חלקי במימון גימלתי, ע"פ הגימלה הצפויה ע"פ החוזה, כאמור לעיל. כלאמר**: המדינה גבתה ממני ואני רכשתי בתמורה לסכומי כסף משמעותיים, זכות לגימלאות של 2% ממשכורת החוזה** (ולא 1.6%בלבד) **על כל 22.33 שנות העבודה בחוזה** (=44.7% ממשכורת החוזה).

1. מוסכם על הצדדים גם שע"פ החוזה והנחיית הנציבות **יתרת הגימלה והשלמתה עד 70%, בגין יתרת שנות העבודה** (תקופת כתב המינוי) **עד 35 שנה המזכות לגימלה,** (פיסקה 2 לעיל) **תבוסס על דרוג המח"ר**.

**ב: בהתאם לעקרונות המוסכמים לעיל הגימלה בגין 35 שנות עבודה צ"ל כלקמן:**

1. **גימלה לתקופת החוזה,** על בסיס 1-3לעיל**, צ"ל:44.7% ממשכורת החוזה** (22.33 שניםX2%).

**בפועל**: בגלל **הנחיה שגויה** **של סגן נציב שרות המדינה** (אהרונוב, שפרש לגימלאות**)** למינהל הגימלאות, **לפיה יש לחשב את גימלתי לפי נוסחה שאיננה קימת בחוזה** (ממוצע משוקלל בין תקופת החוזה לכלל 43 שנות השרות), **משולמת לי גמלה של** כ-**36% בלבד** עבור 22.3 שנות העבודה בחוזה **(**שווה לכ-**1.6%** לשנה, -במקום ההתחייבות ל-2% לשנה).

מסיבה לא מובנת, ובאכזריות ממש, המדינה אינה מוכנה לתקן את ההנחיה על אף שהיא מעולם לא טענה ואינה טוענת, שאפילו אחד מכל עובדות היסוד הנ"ל אינן נכונות.

2. **גימלה לתקופת כתב המינוי** לפי פיסקא 4 לעיל **צ"ל**: **25.3%** **מדרגת מח"ר** **(השלמה ל-70%)**

**בנושא זה קיימת מחלוקת בין הצדדים לפי איזו דרגה בדרוג המח"ר תחושב גמלתי:**

עמדתי: 46+ בדרוג המח"ר. עמדת המדינה 44+.

**ג: תמצית השתלשלות הטיפול:**

1. כל פניותי לאורך שנים, המוכיחים שנעשה לי עוול ענקי ושבמשיכת קולמוס גזלו ממני חלק נכבד מהגימלה (כ-3,000שח כל חודש!), נענו בעיקר בתשובות "תמתין". "בודקים", זלזול ואי התיחסות עניינית לטיעונים.

העדפתי להמתין במקום פניה מתישה ויקרה (לכל הצדדים) לערכאות בתקוה שהשכל הישר יגבר, לאור העובדות המוצקות הנ"ל שמעולם לא הוכחשו, שהצדיקו את טיעוניי.

1. משחלפו כמעט 7 שנים של גרירת רגלים, נאלצתי להגיש תביעה (ב-2019). המדינה בקשה דחיות שוב ושוב (נראה שלא היתה להם תשובה טובה) ולבסוף טענו: "התישנות", וכך נפסק. ערערתי לארצי. **הערעור התקבל והנושא חזר לביה"ד האזורי**.
2. השופט הציע פשרה (מבזה). הסכמתי עקרונית לפשרה (רק כדי לגמור סוף סוף את הסאגה, היקרה, הבזבזנית והמתמשכת מ-2012 ומ-2019 בערכאות) אך **בתנאי שהפשרה לא תתעלם מעובדות שלגביהן אין מחלוקת ביני לבין המדינה, כפי שעולה גם מכתב ההגנה.**
3. **הפשרה שהצעתי היא כדלקמן**:

א: **הגימלא** לתקופת החוזה תהיה בהתאם לכל העובדות שעליהן אין מחלוקת כאמור לעיל, דהיינו: 44.7% ממשכורת **החוזה במועד התשלום.** (22.33 שנות חוזה X 2% לשנה)

ב: **השלמת הגימלה ל-70%,** בגין תקופת כתב המינוי **תהיה בשיעור של 25.3%** (44.7%-70%) בלבד (במקום כ-34% כיום), ממשכורת בדרגה בדרוג המח"ר.

ג: בהתאם לפסק הדין של ביה'ד הארצי בעירעור שלי, **הדרגה** לפיה תבוצע השלמת הגימלה תיקבע, על ידי המשרד המעסיק, לאחר **שהגורמים האחראים בנציבות שרות המדינה, המוסמכים לקבוע ולאשר דרגות לעובד בנסיבות מיוחדות ו/או חריגות**, ייבחנו את טענותי, **ולא אנשי הגמלאות בנציבות, שאינם מוסמכים לכך.**

ד: אם הפשרה תתקבל, **אוותר על מחצית מתביעתי לפיצוי בגין עגמת נפש.**

1. השופט החליט שעל המדינה להתיחס להצעת הפשרה הנ"ל אך הפרקליטות הודיעה (ע"פ הנחיית מר ציון לוי מנהל אגף לפרישה וגימלאות בנציבות) כי "**לא תוכל להסכים להצעת התובע לפשרה, הגם שיש בהצעת התובע הנחות התואמות את החישוב שביצעה המדינה לצורך חישוב קצבתו**".

כלאמר, **המדינה מאשרת את הנחות היסוד עליהן מושתת הצעת הפשרה** (**א**1-4 לעיל) אך למרות זאת היא "לא יכולה" כביכול להסכים לפשרה, בנימוק המופרך הבא: **"בסיס הצעתו של התובע, לפיו מחושבת הגמלה על פי המשכורת הקובעת האחרונה, על פני כל תקופת הזכאות לגמלה, נוגדת את הוראות הדין והחוזים לפיהם היה מועסק התובע".**

1. מאחר ואין בפשרה שהצעתי (סעיף 4 לעיל) ולו רמז, לטענה כאילו הצעתי לפשרה מבוססת על חישוב הגימלה "לפי המשכורת האחרונה (משכורת החוזה) על כל תקופת הזכאות לגימלה", קבע השופט שעל המדינה להתיחס להצעתי (עד 10.12.23) והציע כי "**הצדדים יעמדו בקשר ישירות ביניהם".**